রাজশাহীতে শিক্ষার্থীদের মাঝে অর্ধকোটি বই বিতরণ
রাজশাহীতে বছরের প্রথম দিনেই অর্ধকোটি বই বিতরণ করা হয়েছে। মঙ্গলবার সকালে জেলায় প্রাথমিক ও মাধ্যমিক পর্যায়ের শিক্ষার্থীদের মধ্যে এ বই বিতরণ করা হয়।







এদিন বেলা ১১টায় রাজশাহী কলেজিয়েট স্কুলে বই উৎসবের উদ্বোধন করা হয়। এছাড়া জেলার প্রাথমিক এবং মাধ্যমিক পর্যায়ের স্কুলগুলোতে একই সময়ে বই বিতরণ করা হয়েছে।




রাজশাহী জেলা প্রশাসক এসএম আব্দুল কাদেরের সভাপতিত্বে প্রধান অতিথি হিসেবে উপস্থিত থেকে এ উৎসবের উদ্বোধন করেন রাজশাহী সিটি করপোরেশনের (রাসিক) মেয়র এএইচএম খায়রুজ্জামান লিটন।
সংশ্লিষ্ট সূত্রে জানা গেছে, চলতি বছর রাজশাহী জেলায় প্রাথমিক ও মাধ্যমিকে শিক্ষার্থী রয়েছে ৬ লাখ ৪৯ হাজার ৬৪২ জন। আর এ পরিমাণ শিক্ষার্থীর জন্য নতুন বইয়ের সংখ্যা ৪৯ লাখ ৯৯ হাজার ৭৪৩টি।
রাজশাহী জেলা প্রাথমিক শিক্ষা কর্মকর্তা (ভারপ্রাপ্ত) সাইফুল ইসলাম জানান, জেলায় নতুন বছরে প্রাথমিক পর্যায়ে ৩ লাখ ৫ হাজার ৬৩৬ জন শিক্ষার্থী রয়েছে। শিক্ষার্থীদের হাতে বিভিন্ন বিষয়ের ১৪ লাখ ১১ হাজার ৫৫৮টি নতুন বই তুলে দেয়া হয়েছে।
অপরদিকে জেলা মাধ্যমিক শিক্ষা কর্মকর্তা মোহাম্মদ নাসির উদ্দিন জানান, এ বছর মাধ্যমিক পর্যায়ে বিভিন্ন শ্রেণিতে নতুন শিক্ষার্থী ৩ লাখ ৪৪ হাজার ৬ জন। রাজশাহীর মাধ্যমিক পর্যায়ের এই শিক্ষার্থীরা নতুন বছরের প্রথম দিনে ৩৫ লাখ ৮৮ হাজার ১৮৯টি বই হাতে পেয়েছে।

রাজশাহীতে বছরের প্রথম দিনেই অর্ধকোটি বই বিতরণ করা হয়েছে। মঙ্গলবার সকালে জেলায় প্রাথমিক ও মাধ্যমিক পর্যায়ের শিক্ষার্থীদের মধ্যে এ বই বিতরণ করা হয়।